RESOLUCIÓN do 3 de xuño de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta de modificación do artigo 17 do convenio colectivo da empresa Amalis, S.A. (limpeza Hospital Meixoeiro).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 05/07/2004

Vista acta de modificación do artigo 17 do convenio colectivo da empresa Amalis, S.A. (limpeza Hospital Meixoeiro), con nº de código 3602061, que tivo entrada no rexistro único do edificio administrativo da Xunta de Galicia en Vigo o día 27-5-2004, subscrito en representación da parte económica pola representación da empresa, e da parte social, polo comité de empresa, con data do 18-11-2003. De conformidade co disposto no artigo 90.2º y 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 3 xuño de 2003.
Joaquín Macías Sánchez
Delegado provincial de Pontevedra
-Asistentes.
Polo comité de empresa:
Carmen Castro Álvarez
Carmen Fernández Álvarez
Edelmiro Martínez Troncoso
Pablo Suárez Iglesias
Mª José Martínez Moreno
Sección sindical UGT:
Horacio Alonso de la Campa
Sección sindical CC.OO.:
Joaquín Martínez Fernández
Asesores sindicais:
José Antonio Pérez Rodríguez
Francisco Estévez Rodríguez
Pola empresa:
Salvador Fernández de la Cigoña
Sergio Rojas Estévez
Reyes García Alonso
Miguel Garrido Serrano
En Vigo, ás 12.00 horas do día 18 de novembro de 2003, reúnense as persoas relacionadas á marxe, que constitúen, dunha parte, o comité de empresa e as seccións sindicais, representantes dos traballadores do servizo de limpeza que prestan os seus servizos no Hospital do Meixoeiro de Vigo, asistidos polos seus asesores sindicais, e doutra, a representación legal da empresa Amalis, S.A. actual concesionaria do mencionado servizo.
Aberta a sesión, ambas partes recoñécense mutua e reciprocamente como interlocutores válidos para o obxecto previsto para esta reunión, que é dar cumprimento ao establecido no artigo 17 do convenio colectivo en vigor, tratando de alcanzar os acordos necesarios.
Neste sentido, unha vez analizados os datos de absentismo habido durante todo o ano 2002 e os tres primeiros trimestres do ano 2003, por ambas representacións constátase a escasa incidencia que a bolsa creada no citado artigo 17 do convenio consistente en 12.020 euros anuais tivo sobre o índice de absentismo, non obténdose o menor indicio de reducción deste, senón que, ao contrario, este aumentou.
Durante o ano 2004, ambas pares deciden dar unha nova redacción ao artigo 17, parágrafo cuarto do vixente convenio colectivo e, consecuentemente con iso,
ACORDAN:
Primeiro.-Durante o ano 2004 os/as traballadores/as que prestasen servizos no centro de traballo de forma ininterrompida durante todo o ano natural, e non estivesen en situación de incapacidade temporal durante máis de 13 días no ano, percibirán un complemento de 165,28 euros que será aboado dunha soa vez na nómina do mes de xaneiro do ano 2005.
Segundo.-Este punto, que durante o ano 2004, substituirá a bolsa de 12.020 euros recollida no artigo 17 do convenio, terá vixencia durante o ano 2004. No ano 2005, as partes asinantes reuniranse co fin de analizar a incidencia que este punto tivese sobre o absentismo.
Terceiro.-O acordo que se tome para o ano 2004 será como mínimo o presente, sendo incluído no próximo convenio, unha vez analizados os seus resultados e intentando sempre mellorar o dito acordo para ambas partes.
Así se acorda e, para que conste para os efectos oportunos, esténdese esta acta, que é asinada por todos os asistentes en proba de conformidade. Todo iso na cidade e data ao principio expresadas.